Carmen Moreno Pérez

**Carmen Moreno** (Cadiz, 1974ko martxoaren 12a) espainiar idazlea eta editorea da. Emakumearen eta LGTBI+ kolektiboaren eskubideen defentsagatik nabarmentzen da haren lana, *Más que morir* (Madril, 2006) poemategian islatzen den bezala, bertan indarkeria matxistari aurre egiten dio bere narratibaren bidez.

## Biografia 
Moreno 1974an jaio zen, Andaluzian. Filologia Hispanikoan lizentziatua da Cadizeko Unibertsitatean, eta Kontabilitate eta Finantza Masterra du CSEGITen International Business Schoolen. Edizio Masterra ere egin du Salamancako Unibertsitatean.

1996an, Fernando Quiñones idazle cadiztarrarekin lan egin zuen *Crónicas Yugoslavas* eta *Y al Sur, Jimena* liburuetan. Urte horietan hainbat antologiatan kolaboratu zuen, baita Diario de Cádizen eta Cadena *SER* irratian ere. 2006an, Madrilera joan zen bizitzera, eta Berdintasun Ministeriorako kultura aholkulari teknikari lan egin zuen eta Fondo de Cultura Económica de España eta Hotel Papel argitaletxeentzat zuzentzaile ortotipografiko gisa. 2009an, Espainiako Telebistako *Cifras y letras* programako gidoilari  lana egin zuen aldi baterako. 2009 eta 2010 urteen artean, Madrilgo Gazteriaren Institutuko (INJUVE) Kulturako Aholkulari Teknikari eta *Revista de Letras* argitalpenaren kolaboratzailea izan zen.

2011n, Colaterales kaleratu zuen, irakurketa eta arteak sustatzeko plataforma herritarra Cadizen, eta Pay Pay kultur aretoan izan zuen egoitza. 2014an, Cazador de Ratas (gerora Cazador bihurtua) argitaletxearen buru hasi zen. Zigilu horrekin Ultratumba saria jaso zuen 2017an, beldurrezko eta gotiko generoan egindako apustu editorialagatik.

Cadizeko Udalerako eta Cadizko Diputazio Probintzialerako irakurketa eta idazketa sustatzeko hainbat jardueratan ere parte hartu du. Erakunde honekin probintzia osoa zeharkatu zuen "Poeta hilen kluba" programarekin. Gainera, Andaluziako Letren Zentroarekin (CAL) kolaboratu ohi du PoetiCAL bezalako programetan.

LGTB+ kolektiboaren defendatzaile sutsu agertu da literaturan, kolektibo ahulenei ahotsa emanez. Hala, idazle zein argitaletxeen aldetik, matxismoaren aurkako borrokak bere lan-eremuan duen eraginaren ikuspegi gogor eta irmoa eskaintzen du, emakumeak lanen protagonista direla aldarrikatuz.

## Sariak 
Carmen Morenok egindako idazle ibilbidean sari eta aintzatespen nazionalak jaso ditu:

* Fernando Quiñones Kontakizun Laburren Sari Nazionala (2001).
* Andaluzia Gaztea Saria Arte modalitatean (2002).
* Pilar Paz Pasamar Kontakizun Laburren Sari Nazionala (2004).
* “Juan José Maroto” Oroimenezko Zezen Poesiaren Sari Nazionala (2004).
* Fernando Quiñones Kontakizun Laburren Sari Nazionaleko 3. saria (2005).
* “Ciudad de Torrevieja” Poesia Sari Nazionalaren 3. edizioa (2009).
* Quevedoko Ordenaren Nazioarteko Poesia Saria (2009).
* Luis del Val Kontakizun Laburren Lehiaketako finalista. (2010).

## Lanak 
### Kontakizunak eta saiakerak 
* *Tocando el cielo* (Quorum, Cádiz, 2002)
* *El temor inevitable* (Ediciones En Huida, Sevilla, 2015)
* *De lo urbano y lo divino* (Ediciones EmeGé, Algeciras, 2016)
* *Sin habitación propia* (Fundación Novoneyra, Santiago de Compostela, ensayo, 2016)

### Poesia 
* *Plano Urbano* (Quorum, Cádiz, 1996)
* *Sombra mía* (Sevilla, 2000)
* *La Tregua de la piel* (Diputación de Cádiz, Cádiz, 2004)
* *Asfalto Bíblico* (Aristas de Cobre, Córdoba, 2002)
* *Más que morir* (Madrid, 2006), en la que se enfrenta a la violencia machista desde sus letras. (James Crawford Publishing, 2016. Digital)

### Egindako antologiak 
* *César Vallejoren antologia poetikoa* (Vitruvio, 2010)
* *Mujeres que aman a mujeres* (Vitruvio, 2012)
* *Salitre 15. Cadizko poesia berria* (Ediciones En Huida, 2015)

## Erreferentziak 
## Kanpo estekak 
* Carmen Morenoren webgune ofiziala.  artxibatua, .
* Carmen Moreno, Lecturalian.
* Blog *Isiltasuna irakurtzen da*.
* Cadizko Diputazioa. Gure egileak: Carmen Moreno.